
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 735 

23Αυγούστου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός κατ’ αποκοπή εξόδων κίνησης στον 
Πρόεδρο, Μέλη, Εισηγητή και Γραμματέα του 
Διοικητικού Συμβουλίου του Οργανισμού 

Κεντρικής Αγοράς Θεσσαλονίκης. 1 

Αποζημίωση μελών της Επιτροπής Εισιτηρίων 
Εξετάσεων Πανεπιστημιακού έτους 1996 - 1997 
του Τμήματος Εικαστικών και Ειρηρμοσμένων 
Τεχνών της Σχολής Καλών Τεχνών του Αρ. 

Παν/μίου Θεσσαλονίκης. 2 

Αποδοχή παραίτησης μέλους- εκπροσώπου του 
Κράτους ως Αναπληρωτή Προέδρου στο 
Διοικητικό Συμβούλιο του Οργανισμού 

Σιδηροδρόμων Ελλάδος (Ο.Σ.Ε.).. 3 

Ψήφιση Ο.Ε.Υ. Συμβουλίου Περιοχής 8ης Εδαφικής 
Περιφέρειας Ν. Μαγνησίας. 4 

Διορθώσεις Σφαλμάτων 

Διόρθωση σφάλματος στην απόφαση αρ. Φ 46575/ 
10618 Πολιτογράφηση Αλλογενούς Αλλοδαπού. 5 


ΥΠΟΥΡΓΙΚΕ Σ ΑΠΟΦΑΣΕΙΣ ΚΑ Ι ΕΓΚΡΙΣΕΙΣ 

Αοιθ. οικ. 2056010/8605/0022 (1) 

Καθορισμός κατ’ αποκοπή εξόδων κίνησης στον Πρόε¬ 
δρο, Μέλη, Εισηγητή και Γραμματέα του Διοικητικού 
Συμβουλίου του Οργανισμού Κεντρικής Αγοράς Θεσ¬ 
σαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΑΝΑΠΤΥΞΗΣ ΚΑΙ ΓΕΩΡΓΙΑΣ 

Έχοντας υπόψη τις διατάξεις: 

1. Του Ν. 1558/85 «Όπως συμπληρώθηκε με το άρθρο 
27του Ν. 2081/92». 

2. Του Ν. 1505/84 «Αναδιάρθρωση μισθολογίου 
προσωπικού της Δημόσιας Διοίκησης και άλλες συναφείς 
διατάξεις» όπως τροποποιήθηκε με το Ν. 1810/88. 

3. Της παρ. 8 του άρθρου 4 του Β.Δ. 869/66 «Περί 
Νομικής Μορφής διοικήσεως, διαχειρίσεως και 
οργανώσεως της λειτουργίας της Κεντρικής Αγοράς της 
Θεσ/νίκης». 

4. Του άρθρου 40 του Ν. 849/78 (ΦΕΚ 232/21.12.78) 
όπως τροποποιήθηκε με το άρθρο 8 του Ν. 2129/93. 

5. Της με αρ. 2010251/1030/0022/17.2.94 εγκυκλίου 
του Υπουργείου Οικονομικών «Ανώτατο όριο πρόσθετων 
αποδοχών ή απολαβών». 


6. Του με αρ. 427/20.4.96 εγγράφου του Προέδρου του 
Δ.Σ. της Κεντρικής Αγοράς Θεσ/νίκης. 

7. Της κοινής απόφασης με αρ. 289/14.2.96 του 
Πρωθυπουργού και Υπουργού Ανάπτυξης «Ανάθεση 
αρμοδιοτήτων στους Υφυπουργούς Ανάπτυξης Φοίβο 
Ιωαννίδη και Μιχ. Χρυσοχοΐδη». 

8. Του με αρ. 27/1.2.96Π.ΔΤος (ΦΕΚ19/Α796) «Συγχώνευση 
των Υπουργείων Τουρισμού, Βιομηχανίας - Ενέργειας και 
Τεχνολογίας και Εμπορίου στο Υπουργείο Ανάπτυξης». 

9. Το γεγονός ότι: 

α) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του ΟΚΑΘ ύψους 
3.000.000 δρχ. περίπου για το έτος 1995 και 5.000.000 για 
το τρέχον έτος και για κάθε ένα από τα επόμενα 
οικονομικά έτη. 

β) Υπάρχει πίστωση στο ταμειακό υπόλοιπο της ΚΑΘ 
και θα καταβάλλεται η δαπάνη από τον Κ.Α. 0264 
(αποζημίωση για συμμετοχή σε συμβούλια και 
επιτροπές), αποφασίζουμε: 

Καθορίζουμε όπως καταβάλλονται κατ’ αποκοπή έξοδα 
κίνησης στον μεν Πρόεδρο του Διοικητικού Συμβουλίου 
της Κεντρικής Αγοράς Θεσσαλονίκης δρχ. πενήντα 
χιλιάδες (50.000) κατά μήνα, στα δε μέλη, τον Εισηγητή 
και τον Γραμματέα του Δ.Σ. του ΚΑΘ είκοσι χιλιάδες 
(20.000) κατά μήνα. 

Η απόφαση αυτή να δημοσιευθεί στην εφημερίδα της 
Κυβερνήσεως και η ισχύς της αρχίζει ένα έτος προς της 
δημοσιεύσεώς της. 

Αθήνα, 7 Αυγούστου 1996 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΑΛ. ΠΑΠΑΔΟΠΟΥΛΟΣ ΜΙΧ. ΧΡΥΣΟΧΟΪΔΗΣ 

ΓΕΩΡΓΙΑΣ 

ΣΤ. ΤΖΟΥΜΑΚΑΣ 
-Φ- 

Αριθ. 2051388/7947/0022 (2) 

Αποζημίωση μελών της Επιτροπής Εισιτηρίων Εξετάσε¬ 
ων Πανεπιστημιακού έτους 1996 -1997 του Τμήματος 
Εικαστικών και Εφηρμοσμένων Τεχνών της Σχολής 
Καλών Τεχνών του Αρ. Παν/μίου Θεσσαλονίκης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3 του Ν. 1771/1988 

«Τροποποίηση και συμπλήρωσητου συστήματος εισαγωγής 
σπουδαστών στην Τριτοβάθμια Εκπαίδευση κ,λπ.». 

2. Τις διατάξεις του Ν. 1351/1983 «Εισαγωγή 
σπουδαστών στην Τ ριτοβάθμια Εκπαίδευση κ.λπ.». 

3. Τις διατάξεις του άρθρου 18 του Ν. 1505/1984 όπως 
τροποποιήθηκε με τις διατάξεις του άρθρου 8 του Ν. 
1810/1988. 

4. Το απόσπασμα από τα πρακτικά της αριθμ. 
713/6.6.1996 συνεδρίασης του Πρυτανικού Συμβουλίου 
και το αριθ. Α12200/12.6.1996 έγγραφο του Αριστοτέλειο 
Πανεπιστημίου Θεσ/νίκης. 

5. Το γεγονός οτι από τις διατάξεις αυτής της 
απόφασης προκαλείται δαπάνη σε βάρος του 
προϋπολογισμού του Αριστοτέλειου Πανεπιστημίου 
Θεσσαλονίκης, ύψους 11.062.150 δρχ. για το τρέχον 
οικονομικό έτος. 

Για την ανωτέρω δαπάνη έχει εγγράφει πίστωση στον 
ΚΑΕ 0264 του προϋπολογισμού του Ιδρύματος, 
οικονομικού έτους 1996, αποφασίζουμε: 

Καθορίζουμε την αποζημίωση των μελών επιτροπών 
εισιτηρίων εξετάσεων πανεπιστημιακού έτους 1996-97 
του Τμήματος Εικασπκών και Εφηρμοσμένων Τεχνώντου 
Αριστοτελείου Παν/μίου Θεσ/νίκης, ως εξής: 

1. Επιτροπή Εισιτηρίων Εξετάσεων 
α. Πρόεδρος ή μέλος της Επιτροπής 

(αριθμός μελών 5 X 64.350 δρχ.): 321.750 

β. Γραμματέας της Επιτροπής 

(1 άτομο X 45.100 δρχ.): 45.100 

γ. Βοηθός Γραμματέα της Επιτροπής 

(1 άτομο X 41.800 δρχ.): 41.800 

2. Επιτροπή βαθμολόγησης έργων 
α. Εξεταστές 

Από 1 - 200 φακέλλους υποψηφίων 
(αριθμός μελών 5 X 51.700 δρχ.): 258.500 

Από 201 - 400 φακέλλους υποψηφίων 
(αριθμός μελών 5 X 45.100 δρχ.): 225.500 

Από 401 φακέλλους υποψηφίων και πάνω 
(αριθμός μελών 5 X 31.900 δρχ.): 159.500 

β. Διοικητικοί υπάλληλοι για 15 ημέρες απασχόλησης 
(μέλη 2X15 ημέρες X 6.600 δρχ.): 198.000 

3. Επιτροπή παραλαβής και ελέγχου δικ/κών 

α. Γραμματέας του τμήματος για 10 ημέρες απασχόλησης 
(μέλος 1 Χ10 ημέρες X 6.600 δρχ.): 66.000 

β. Διοικητικοί υπάλληλοι για 10 ημέρες απασχόλησης 
(μέλη 15X10 ημέρες X 6.600 δρχ.): 990.000 

4. Επιτροπή Εποπτείας 
α. Επόπτες 

(άτομα 14 X 38.500): 539.000 

β. Επιτηρητές για 5 ημέρες απασχόλησης 

(άτομα 140 X 5 ημέρες X 6.600 δρχ.): 4.620.000 

γ. Ηλεκτρολόγοι για 10 ημέρες απασχόλησης 

(άτομα 4X10 ημέρες X 6.600 δρχ.): 264.000 

δ. Μαραγκοί για 10 ημέρες απασχόλησης 

(άτομα 3 X 10 ημέρες X 6.600 δρχ.): 198.000 

ε. Υδραυλικοί για 10 ημέρες απασχόλησης 

(άτομα 2X10 ημέρες X 6.600 δρχ.): 132.000 

στ. Οδηγοί για 10 ημέρες απασχόλησης 

(άτομα 2 X 10 ημέρες X 6.600 δρχ.): 132.000 

ζ. Καθαρίστριες για 10 ημέρες απασχόλησης 

(άτομα 12X10 ημέρες X 4.400 δρχ.): 528.000 

5. Ομάδα παραλαβής των έργων των διαγωνιζομένων υ¬ 
ποψηφίων 

Διοικητικό προσωπικό για 5 ημέρες απασχόλησης 
(άτομα 12X5 ημέρες X 6.600 δρχ.) 396.000 

6. Ομάδα για την παρουσίαση των έργων των υποψη¬ 
φίων για βαθμολόγηση 

α. Διοικητικό προσωπικό για 10 ημέρες απασχόλησης 


(άτομα 11 X 15 ημέρες X 6.600 δρχ.) 1.089.000 

7. Ομάδα Ελέγχου Επιτυχόντων - Αποτυχόντων 

Διοικητικό προσωπικό για 10 ημέρες απασχόλησης 
(άτομα 9X10 ημέρες X 6.600 δρχ.) 594.000 

8. Ομάδα τακτοποίησης αιθουσών 

Διοικητικό προσωπικό για 5 ημέρες απασχόλησης 
(άτομα 8X5 ημέρες X 6.600 δρχ.) 264.000 

Η απόφαση αυτή να δημοσιευθεί στην Εφημερίδα τηο 
Κυβερνήσεως. 

Αθήνα, 12Αυγούστου 1996 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

ΑΛ. ΠΑΠΑΔΟΠΟΥΛΟΣ Γ. ΠΑΠΑΝΔΡΕΟΥ 



Αποδοχή παραίτησης μέλους-εκπροσώπου του Κράτους 
ως Αναπληρωτή Προέδρου στο Διοικητικό Συμβούλιο 
του Οργανισμού Σιδηροδρόμων Ελλάδος (Ο.Σ.Ε.). 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/1983 «κοινωνικοποίηση των 
επιχειρήσεων δημοσίου χαρακτήρα ή κοινής ωφελείας» (Α'80). 

2. Τις διατάξεις του άρθρου 8 του Π.Δ. 59/1985 «δομή, 
ρόλος και τρόπος διοίκησης και λειτουργίας της 
κοινωνικοποιημένης επιχείρησης Οργανισμός Σιδηρο¬ 
δρόμων Ελλάδος (Ο.Σ.Ε.). (Α' 22 ). 

3. Τις διατάξεις του Π.Δ. 501/28.11.1991 «τροποποίηση 
των υπ’ αριθμ. 57/1985,58/1985, και 59/1985 Προεδρικών 
Διαταγμάτων «δομή, ρόλος και τρόπος διοίκησης και 
λειτουργίας των κοινωνικοποιημένων επιχειρήσεων ΔΕΗ, 
ΟΤΕ, ΟΣΕ αντίστοιχα» (Α' 181). 

4. Τις με αριθ. 85/3.2.95, 26/30.1.96, 174/7.3.96 και 
214/1.4.96 αποφάσεις των Υπουργών Εθνικής 
Οικονομίας και Μεταφορών και Επικοινωνιών (Β' 76, Β' 61 
Β' 147 Β'230). 

5. Τις διατάξεις του άρθρου 10 του Ν. 2322/95 «παροχή 
της εγγύησης του Ελληνικού Δημοσίου για τη χορήγηση 
δανείων και πιστώσεων και άλλες διατάξεις» (Α' 143). 

6. Τις διατάξεις του άρθρου 29Α του Ν. 1558/85 
«Κυβέρνηση και Κυβερνητικά Όργανα» (Α' 137), όπως το 
άρθρο αυτό συμπληρώθηκε με το άρθρο 27 του Ν 
2081/92 (Α 1 154). 

7. Την από 23.8.96 παραίτηση του Νικολάου Ηλιάδη, 
αποφασίζουμε: 

1. Αποδεχόμαστε την παραίτηση του Νικολάου Ηλιάδη 
μέλους-εκπροσώπου του Κράτους και αναπληρωτή 
Προέδρου του Δ.Σ. του Ο.Σ.Ε. 

2. Κατά τα λοιπά ισχύει η υπ’ αριθμ. 85/3.2.95 (Β’ 76) 
απόφαση των Υπουργών Εθνικής Οικονομίας και 
Μεταφορών και Επικοινωνιών, όπως αυτή τροποποιήθηκε 
με τις με αριθμ. πρωτ. 26/30.1.96 (Β* 61), 174/7.3.96 (Β’ 
147) και 214/1.4.96 (Β’ 230), όμοιες. 

Η απόφαση αυτή να δημοσιευθεί στην Εφημερίδα τηο 
Κυβερνήσεως. 

Αθήνα, 23 Αυγούστου 1996 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΧΑΡΑΛ. ΚΑΣΤΑΝ ΙΔΗΣ 



Ψήφιση Ο.Ε.Υ. Συμβουλίου Περιοχής 8ης Εδαφικής Πε¬ 
ριφέρειας Ν. Μαγνησίας. 

Ο ΑΝΑΠΛ. ΠΕΡΙΦ. Δ/ΝΤΗ Ν.ΜΑΓΝΗΣΙΑΣ 
Έχοντας υπόψη: 

1. Τις διατάξεις: 

α) Του άρθρου 8 παρ. 5 Ν. 2307/95. 

β) Τον Ν. 1586/86. 

γ) Των Π.Δ. 37α/87 και 22/90. 

2. Την 6/96 απόφαση του Διοικητικού Συμβουλίου του 
Συμβουλίου Περιοχής της 8ης εδαφικής Περιφέρειας 
Μακεδονίας. 

3. Την αριθ. 6/96 σύμφωνη γνωμοδότηση του 
Υπηρεσιακού Συμβουλίου ΟΤΑ, αποφασίζουμε: 

Εγκρίνουμε την 6/96 απόφαση του Διοικητικού 
Συμβουλίου του Συμβουλίου Περιοχής της 8ης εδαφικής 
Περιφέρειας με την οποία ψηφίζεται ο Οργανισμός 
Εσωτερικής Υπηρεσίας του Σ.Π. και ο οποίος έχει ως 
εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΣΥΜΒΟΥΛΙΟΥ ΠΕΡΙΟΧΗΣ 

8ης ΕΔΑΦΙΚΗΣ ΠΕΡΙΦΕΡΕΙΑΣ ΝΟΜΟΥ ΜΑΓΝΗΣΙΑΣ 
ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΚΕΦΑΛΑΙΟ ΠΡΩΤΟ 
Άρθρο 1 

Υπηρεσίες Συμβουλίου Περιοχής 

Οι Υπηρεσίες του Συμβουλίου Περιοχής της 8ης Εδαφι¬ 
κής Περιφέρειας του Νομού Μαγνησίας διαρθρώνονται 
σε Τμήματα και Γ ραφεία : 

Το Τμήμα του Σ.Π. συγκροτούν τα παρακάτω Γ ραφεία: 

α) Γ ραφείο Διοικητικής - Οικονομικής Υποστήριξης , 

β) Γ ραφείο Προγραμματισμού, Ανάπτυξης και Περιβάλ¬ 
λοντος. 

γ) Τμήμα Τεχνικών Έργων και Υπηρεσιών. 

ΚΕΦΑΛΑΙΟ ΔΕΥΤΕΡΟ 

ΑΡΜΟΔΙΟΤΗΤΕΣ ΥΠΗΡΕΣΙΩΝ ΣΥΜΒΟΥΛΙΟΥ 
ΠΕΡΙΟΧΗΣ 

Άρθρο 2 

α. Αρμοδιότητες του Γραφείου Διοικητικής Οικονομι¬ 
κής Υποστήριξης: 

Στις αρμοδιότητες του Γ ραφείου ανήκουν τα αφορώ- 
ντα στη διοικητική υποστήριξη, στο προσωπικό, στα οι¬ 
κονομικά του Σ.Π., στην εξυπηρέτηση των υπηρεσιών 
του Σ.Π. σε μηχανογραφικές εφαρμογές, στην πραγμα¬ 
τοποίηση προμηθειών για την κοινή εξυπηρέτηση των Ο¬ 
ΤΑ μελών του, καθώς και στην υποστήριξη των ΟΤΑ - με¬ 
λών του Σ.Π. σε θέματα διοικητικής, οικονομικής, κοινω¬ 
νικής, πολιτιστικής μέριμνας και εξυπηρέτησης των 
πολιτών. 

Αναλυτικότερα οι αρμοδιότητες του Γ ραφείου είναι οι ε¬ 

ξής : , 

α. 1. Αρμοδιότητες γραμματειακής υποστήριξής 

1. Η δακτυλογράφηση και διεξαγωγή της προσωπικής 
αλληλογραφίας του Προέδρου του Σ.Π., του Διοικητικού 
Συμβουλίου και της Εκτελεστικής Επιτροπής καθώς και 
της αλληλογραφίας των Υπηρεσιών του Σ. Π. και η τήρηση 
του αρχείου της. 

2. Ο προγραμματισμός των συναντήσεων του Προέ¬ 
δρου και των λοιπών οργάνωντου Σ.Π. με τους εκπροσώ¬ 
πους των ΟΤΑ - μελών του Σ.Π., της Νομαρχιακής Αυτο¬ 
διοίκησης, των Δημοσίων Αρχών, τις επιτροπές, τους συλ¬ 
λόγους και τους πολίτες και η τήρηση του ημερολογίου 
των επαφών αυτών. 

3. Η παραλαβή από τους υπηρεσιακούς παράγοντες 
των φακέλλων των εγγράφων που πρέπει να υπογραφούν 
από τον Πρόεδρο. 

4. Η φροντίδα για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

5. Η παραλαβή του ημερήσιου και περιοδικού τύπου, 
καθώς και όλων των εντύπων που αποστέλλονται στο 


Σ.Π., η επιμέλεια της καθημερινής αποδελτίωσης του τύ¬ 
που. 

6. Η τήρηση του πρωτοκόλλου εισερχομένων - εξερχο- 
μένων εγγράφων. 

7. Η τήρηση των πρακτικών των συνεδριάσεων των ορ¬ 
γάνων του Σ.Π. και η ενημέρωση του βιβλίου πρακτικών 
καθώς και κάθε άλλου εντύπου, που αποφασίζει το Διοι¬ 
κητικό Συμβούλιο του Σ. Π. ότι είναι απαραίτητο για την κα¬ 
λύτερη διεκπεραίωση των λειτουργιών του. 

α.2. Διοικητικές αρμοδιότητες 

1. Η παρακολούθηση και εφαρμογή όλων των Νόμων 
και Διαταγμάτων που αφορούντο πάσης φύσεως προσω¬ 
πικό του Σ.Π. και η άσκηση των αρμοδιοτήτων που απορ¬ 
ρέουν από τον Κώδικα Κατάστασης Δημοτικών και Κοινο¬ 
τικών Υπαλλήλων (Ν.1188/81), όπως αυτός τροποποιήθη¬ 
κε από τους Ν. 2218/94,2240/94,2307/95 κ.λ.π. καθώς και 
η τήρηση του σχετικού αρχείου. 

2. Η τήρηση Μητρώου, Ευρετηρίου και Ατομικών Φα¬ 
κέλλων του μόνιμου σύμβασης έργου και πάσης φύσεως 
προσωπικού. 

3. Η σύνταξη και η θεώρηση των πάσης φύσεως μισθο- 
λογικών στοιχείων όλου του προσωπικού και η προώθηση 
για τη σύνταξη των μισθοδοτικών καταστάσεων 

4. Η κατάρτιση των ονομαστικών καταστάσεων των μο¬ 
νίμων υπαλλήλων του Σ.Π. κατά Κλάδο και βαθμό, όπως ο¬ 
ρίζουν οι σχετικές διατάξεις. 

5. Η διεκπεραίωση κάθε υπόθεσης που έχει σχέση με τη 
χορήγηση της σύνταξης, των παροχών στο οικείο Ταμείο 
Ασφάλισης και με την αναγνώριση και εξαγορά της προϋ¬ 
πηρεσίας των υπαλλήλων του Σ.Π. που συνταξιοδοτού- 
νται, καθώς και κάθε υπόθεσης που έχει σχέση με τη συ- 
νταξιοδότηση του Ι.Δ. προσωπικού και με την καταβολή 
της προβλεπόμενης από το νόμο αποζημίωσης. 

6.0 έλεγχος και η παρακολούθηση της τήρησης του κα¬ 
νονικού ωραρίου εργασίας. 

7. Η έκδοση ή η κοινοποίηση εγκυκλίων που αφορούν 
στην υπηρεσιακή κατάσταση του προσωπικού και η ενη¬ 
μέρωσή του για τα προγράμματα επιμόρφωσής του. 

8. Οι εισηγήσεις στον Πρόεδρο του Σ.Π. για τη συγκρό¬ 
τηση των προβλεπομένων από το Νόμο επιτροπών και ο¬ 
μάδων εργασίας καθώς και για τα προσωπικά αιτήματα 
των υπαλλήλων. 

9. Η ευθύνη και η επίβλεψη για τη μηχανογράφηση - μη¬ 
χανοργάνωση των υπηρεσιών του Σ.Π. 

10. Η συγκέντρωση - αρχειοθέτηση όλων των σχετικών 
Νόμων και Διαταγμάτων, εγκυκλίων, αποφάσεων, υλικών, 
περιοδικών και βιβλίων για θέματα που αφορούν τη συνο¬ 
λική λειτουργία του Σ.Π. και την Αυτοδιοίκηση γενικότερα. 

11. Η τήρηση βοηθητικών φακέλλων και βιβλίων που εί¬ 
ναι αναγκαία για την εύρυθμη λειτουργία του Γ ραφείου. 

12. Η οργανωτική - διοικητική υποστήριξη των ΟΤΑ με¬ 
λών του Σ.Π. εφόσον κρίνεται αναγκαίο και ζητηθεί. 

13. Η παροχή υπηρεσιών που αφορούν στη χορήγηση 
αδειών λειτουργίας καταστημάτων, εφόσον αφορούν αρ¬ 
μοδιότητα του Σ.Π. ή συμβασιακές υποχρεώσεις του με 
ΟΤΑ μέλη του. 

14. Η ενημέρωση των πολιτών για τα δικαιώματά τους 
και τις ενέργειες που απαιτούνται για τη διεκπεραίωση 
των υποθέσεώντους. 

15. Η παροχή στους πολίτες των απαραίτητων πληρο¬ 
φοριακών στοιχείων και των διαθέσιμων εντύπων, που έ¬ 
χουν θέσει στη διάθεση του τμήματος οι Δημόσιες Υπη¬ 
ρεσίες, οι ΟΤΑ μέλη του Σ.Π. και οι Υπηρεσίες του Σ.Π. 

16. Η παροχή κατευθύνσεων στους πολίτες στη διεκπε¬ 
ραίωση των υποθέσεών τους και η παροχή συμβουλών 
για την καλύτερη αντιμετώπιση των προβλημάτων τους. 

17. Η μέριμνα για τον σχεδίασμά και υπολοποίηση προ¬ 
γραμμάτων κοινωνικής ενημέρωσης και στήριξης διακοι- 
νοτικού επιπέδου. 

18. Ο συντονισμός και η στήριξη των ΟΤΑ μελών του 
Σ.Π. για τη διοργάνωση πολιτιστικών, αθλητικών και άλ¬ 
λων εκδηλώσεων. 

α.3. Οικονομικές αρμοδιότητες 

1. Η κατάρτιση του σχεδίου προϋπολογισμού εσόδων - 
εξόδων και η εμπρόθεσμη υποβολή του στα αρμόδια όρ¬ 
γανα. Η συγκέντρωση και η ένταξη στο μηχανογραφικό 
σύστημα όλων των στοιχείων του προϋπολογισμού. 

2. Ο προγραμματισμός και η παρακολούθηση της πο¬ 
ρείας εκτέλεσης του προϋπολογισμού εσόδων - εξόδων. 

3. Η παρακολούθηση της πορείας των εξόδων και η έ¬ 
γκαιρη ενημέρωση των αρμόδιων υπηρεσιών για τη σύ¬ 
νταξη εκθέσεων δαπανών, όταν οι εγκεκριμμένες απορ- 
ροφώνται. 

4. Η υποβολή εισήγησης για την αναμόρφωση του προ¬ 
ϋπολογισμού, η εγγραφή νέων εσόδων, η χορήγηση συ¬ 
μπληρωματικών και εκτάκτων πιστώσεων, η ορθή κατα¬ 
νομή των πιστώσεων και η απορρόφηση των δαπανών για 
την εκτέλεση των έργων, των προμηθειών καθώς και η κί¬ 
νηση του χρέους και της περιουσίας γενικά. Η εξαγωγή 
συ μπερασμάτων σε τακτά χρονικά διαστήματα για την εκ- 
μετάλλευση και το κόστος παροχής υπηρεσιών του Σ.Π. 
προς τους ΟΤΑ μέλη του και τους πολίτες. 

5. Η λειτουργία Ειδικής Ταμειακής Υπηρεσίας (άρθρο 
48, παρ. 13, Ν. 2218/94). 

6. Η σύνταξη των ετήσιων σχεδίων οικονομικών απολο¬ 
γισμών του Σ.Π. και η τήρηση αρχείων ετήσιων απολογι¬ 
σμών εσόδων - εξόδων του Σ.Π. σύμφωνα με τα απολογι¬ 
στικά στοιχεία που συντάσσει το Ταμείο. 

7. Η διεξαγωγή της διαδικασίας και η προμήθεια πάσης 
φύσεως υλικού και εξοπλισμού (εκτός του υλικού των έρ¬ 
γων) , για τις ανάγκες του Σ.Π. και την κοινή εξυπηρέτηση 
των ΟΤΑ μελών του, βάσει των σχετικών Νόμων και Δια¬ 
τάξεων που ισχύουν. 

8. Η μέριμνα για την έκδοση των σχετικών εντολών προ¬ 
μηθειών, η σύνταξη των πρωτοκόλλων παραλαβής πάσης 
φύσεως υλικού των έργων και η υπογραφή από τις αντί¬ 
στοιχες επιτροπές παραλαβής. 

9. Η εισήγηση για την εκποίηση ή την καταστροφή του 
άχρηστου ή παλαιού υλικού και της διαγραφής του από 
τα αντίστοιχα βιβλία. 

10. Η διαχείριση, φύλαξη και η διάθεση του υλικού στην 
αποθήκη του Σ.Π. και η καταχώρησήτου στα οικεία βιβλία 
αποθήκης. 

11. Η μέριμνα για την έγκαιρη ανανέωση υλικών που 
πρόκειται να εξαντληθούν. 

12. Η επιμέλεια της ασφάλισης των κινητών και ακινή¬ 
των περιουσιακών στοιχείων του Σ.Π. 

13. Η μέριμνα για τη σύνταξη συμβάσεων με τους προ¬ 
μηθευτές. 

14. Η μέριμνα για την κοινοποίηση των συμβάσεων 
στους αρμόδιους και η παρακολούθηση της τήρησης των 
όρων τους για την παράδοση των υλικών μέσα στις ορι¬ 
ζόμενες προθεσμίες και η επιβολή ποινικής ρήτρας σε πε¬ 
ρίπτωση εκπρόθεσμων παραδόσεων, όπως καθορίζεται 
στις συμβάσεις ή στις διακηρύξεις. 

15. Η παραλαβή των εγγυητικών επιστολών από τους 
προμηθευτές και η μέριμνα για την επανάληψη δημοπρα¬ 
σίας όταν η πρώτη αποβεί άκαρπη. 

16. Η τήρηση των προβλεπομένων από το Νόμο λογι¬ 
στικών βιβλίων εξόδων. 

17. Η κατάρτιση των μηνιαίων και ετήσιων λογαριασμών 
της διαχείρισης των εξόδων. 

18. Η σύνταξη των ανάλογων στατιστικών πινάκων που 
υποβάλλονται στις Δημόσιες Υπηρεσίες. 

19. Η συγκέντρωση των στοιχείων που απαιτούνται για 
τον ετήσιο απολογισμό των εξόδων και η κατάρτιση του α¬ 
πολογισμού τους. 

20.0 έλεγχος των εκδοθέντων και διαβιβασθέντων στο 
Ταμείο ενταλμάτων και η πληρωμή βάσει αυτών των δι¬ 
καιούχων σύμφωνα τις οικείες διατάξεις περί λογιστικού 
των ΟΤΑ. 

21. Η φροντίδα για τη συγκέντρωση και τον έλεγχο 
των κάθε φύσης παραστατικών ο έλεγχος της επάρκει¬ 
ας της αντίστοιχης πίστωσης του προϋπολογισμού η 


έκδοση χρηματικών ενταλμάτων, η έγκαιρη προώθηση 
για υπογραφή τους από τον Πρόεδρο, η καταχώρησή 
τους στο μηχανογραφικό σύστημα και η αρχειοθέτησή 
τους. 

22.0 συσχετισμός κάθε δαπάνης με τυχόν προηγούμε¬ 
νη όμοια, η συνεχής παρακολούθηση των ταμειακών υπο¬ 
λοίπων και η τακτή σχετική ενημέρωση προς την υπηρε¬ 
σία και τα αρμόδια όργανα του Σ.Π. 

23. Η παρακολούθηση των εγκεκριμένων δανείων του 
Σ.Π., η τήρηση πινάκων ετήσιων τοκοχρεωλυτικών δόσε¬ 
ων και η ενημέρωση του ταμείου του. 

24. Η παρακολούθηση της μισθοδοτικής κατάστασης ό¬ 
λων των εργαζομένων στο Σ.Π., η σύνταξη των μισθοδο- 
τικών καταστάσεων και η έκδοση των σχετικών βεβαιώσε¬ 
ων και πιστοποιητικών. 

25. Η μέριμνα της απόδοσης των υπέρ τρίτων κρατήσε¬ 
ων και η τήρηση όλων των απαραίτητων βιβλίων. 

26. Η τήρηση τωνπροβλεπόμενων από το Νόμο βιβλίων 
εσόδων. 

27. Ο έλεγχος των χρηματικών τίτλων που διαβιβάζο¬ 
νται στο Ταμείο από τις αρμόδιες υπηρεσίες και η έκδο¬ 
ση των αποδεικτικών παραλαβής των εισπρακτέων εσό¬ 
δων. 

28. Η έκδοση των γραμματίων είσπραξηςτων διαφόρων 
εσόδων. 

29. Η επιμέλεια της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

30. Η επιμέλεια της κοινοποίησης των ατομικών ή γενι¬ 
κών προσκλήσεων προς τους οφειλέτες. 

31. Η εγγραφή της πίστωσης των πληρωσάντων οφει¬ 
λετών στους οικείους χρηματικούς καταλόγους και η βε¬ 
βαίωση της ενέργειας αυτής στον καθένα από τα οικεία α¬ 
ποσπάσματα των καταλόγων. 

32. Η εκκαθάριση των οφειλών των δημοτών και η εισή¬ 
γηση, όπου απαιτείται, της λήψης αναγκαστικών μέτρων 
είσπραξης με την τήρηση παράλληλα των σχετικών βι¬ 
βλίων κατασχέσεων. 

33.0 έλεγχος των διπλοτύπων εισπράξεων πριν από κά¬ 
θε χρηματική κατάθεση εκ μέρους των εισπρακτόρων και 
η παραλαβή των εισπράξεων. 

34. Η διαχείριση και παρακολούθηση της διακίνησης 
των διαφόρων ειδών - υλικών και η τήρηση των ανάλογων 
βιβλίων. 

35. Η προώθηση στο Γενικό Χημείο του Κράτους για έ¬ 
λεγχο και αξιολόγηση όλων των ειδών για τα οποία υπάρ¬ 
χουν ειδικοί όροι στις συμβάσεις. 

36. Η διεξαγωγή δημοπρασιών ή πρόχειρων διαγωνι¬ 
σμών σύμφωνα με την προβλεπόμενη νομοθεσία. 

37. Η συγκέντρωση στατιστικών στοιχείων για τα οικο¬ 
νομικά και άλλα ζητήματα που αφορούν τις υπηρεσίες 
του Σ.Π. και η παροχή των στοιχείων και των πληροφο¬ 
ριών σ’ αυτές και στα αρμόδια όργανα του Σ.Π. 

Άρθρο 3 

β. Αρμοδιότητες του Γραφείου Προγραμματισμού,Αγρο¬ 
τικής Ανάπτυξης και Περιβάλλοντος 
Στις αρμοδιότητες του Γ ραφείου ανήκουν η εκπόνηση 
μελετών, σχεδίων και η υλοποίηση προγραμμάτων για την 
κοινωνική - οικονομική και πολιτιστική ανάπτυξη της πε¬ 
ριοχής και για την κοινή εξυπηρέτηση των ΟΤΑ του Σ.Π. 
και των κατοίκων της περιοχής. Ανήκουν επίσης: 

- Η διαχείριση )φηματοδοτικών πόρων από προγράμ¬ 
ματα της Ευρωπαϊκής Ένωσης και των Δημοσίων Επεν¬ 
δύσεων. 

- Η μελέτη και ο προγραμματισμός έργων υποδομής και 
ανάπτυξης διακοινοτικής σημασίας. 

- Η λήψη μέτρων σχετικών με την εφαρμογή του πολεο- 
δομικού σχεδιασμού. 

- Η ενημέρωση σε θέματα γεωπονίας και κτηνιατρικής 
των αγροτών της περιοχής. 

- Η μέριμνα για την προστασία του περιβάλλοντος και 
την τουριστική ανάπτυξη. 

Αναλυτικότερα οι αρμοδιότητες του Γραφείου είναι: 

1. Η συγκέντρωση, επεξεργασία και τήρηση στατιστι¬ 
κών στοιχείων για την οικονομική κοινωνική και πολιτιστι¬ 
κή κατάσταση στην περιοχή. 

2. Η τήρηση αρχείου μελετών, ερευνών και εργασιών 
που έχουν πραγματοποιηθεί στην περιοχή του Σ.Π. 

3. Η εκπόνηση ερευνών και μελετών για τη διάγνωση 
των αναγκών της ανάπτυξης και την ιεράρχηση των προ¬ 
τεραιοτήτων έργων και μέτρων, καθώς και ο επιστημονι¬ 
κός σχεδιασμός, η στήριξη και η παρακολούθηση του συ¬ 
νολικού προγράμματος δράσης του Σ.Π. 

4. Η συλλογή, αξιοποίηση πληροφοριών, η τεκμηρίωση 
και ο σχεδιασμός ολοκληρωμένων προτάσεων που αφο¬ 
ρούν στην περιοχή του Σ.Π. και η αναζήτηση πόρων χρη¬ 
ματοδότησης για την υλοποίηση έργων υποδομής και α¬ 
ναπτυξιακών προγραμμάτων από τοπικές - περιφερεια¬ 
κές - εθνικές και κοινοτικές πηγές. 

5. Η κατάρτιση του ετήσιου και μεσοχρόνιου Τοπικού Α¬ 
ναπτυξιακού Προγράμματος της περιοχής του Συμβουλί¬ 
ου βάσει του Ν. 1622/86 σε συνδυασμό με το Ν. 2218/94 
άρθρο 48 παρ. 4α και II, στο πλαίσιο του δημοκρατικού 
προγραμματισμού. 

6. Η διατύπωση προτάσεων για τη συμμετοχή του Σ.Π. 
στη διαδικασία κατάρτισης των μεσοχρόνιων Νομαρχια¬ 
κών Αναπτυξιακών Προγραμμάτων. 

7. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων και πρωτοβουλιών της Ευρωπαϊκής Ένω¬ 
σης που αφορούν στην περιοχή του Σ.Π. 

8. Η υλοποίηση του πολεοδομικού σχεδιασμού στο πλαί¬ 
σιο των εγκεκριμμένων Ζωνών Οικισπκού Ελέγχου (Ζ.Ο.Ε.) 
ή των ειδικών Χωροταξικών Μελετών και η τήρηση των δε¬ 
δομένων του Κτηματολογίου της περιοχής τους, όπως αυ¬ 
τά προκύπτουν από το συνολικό σχεδιασμό και την ολο¬ 
κληρωμένη διαχείριση του Εθνικού Κτηματολογίου. 

9. Ο σχεδιασμός και η υλοποίηση προγραμμάτων αξιο¬ 
ποίησης των πλουτοπαραγωγικών πόρων διακοινοτικής 
σημασίας. 

10. Η συμμετοχή στον σχεδιασμό και στην υλοποίηση 
παραγωγικών δραστηριοτήτων στην περιοχή. Η μέριμνα 
για τη δημιουργία νέων θέσεων εργασίας. 

11. Η συνεργασία με τις αρμόδιες υπηρεσίες των ΟΤΑ 
μελών του Σ.Π., της Νομαρχιακής Αυτοδιοίκησης, της 
Γ.Γ. της Περιφέρειας, της Περιφερειακής Διοίκησης, και 
άλλων αρμόδιων φορέων, όπου αυτή απαιτείται, για την 
παροχή αμοιβαίων στοιχείων και πληροφοριών για την υ¬ 
λοποίηση των δραστηριοτήτων του Σ.Π. 

12. Η αποδοχή και επεξεργασία υποδείξεων και προτά¬ 
σεων για αλλαγές, που συμβάλλουν στη βελτίωση της λει¬ 
τουργίας του Σ.Π. και η λήψη μέτρων για το σχεδιασμό 
της ανάπτυξης. 

13. Η μέριμνα για την εκτέλεση και λειτουργία διακοινο- 
τικών έργων τεχνικής υποδομής, κοινωνικού εξοπλισμού 
και πολιτιστικής υποδομής. 

14. Η πληροφόρηση και υποστήριξη των ΟΤΑ μελών του 
Σ.Π. για αναπτυξιακά θέματα-προγράμματα. 

15. Η παροχή υπηρεσιών και ενημέρωσης σε θέματα 
γεωπονίας στους αγρότες της περιοχής του Σ.Π. 

16. Η παροχή υπηρεσιών σε θέματα κτηνιατρικής και η 
ενημέρωση των κτηνοτροφών της περιοχής του Σ.Π. σε 
θέματα υγείας των ζώων και δημόσιας υγείας. 

17. Η συγκέντρωση και επεξεργασία στοιχείων και η ε¬ 
πεξεργασία προτάσεων για τη συμμετοκή του Σ.Π. στην 
κατάρτιση των Νομαρχιακών Προγραμμάτων αγροτικής 
ανάπτυξης και στην παρακολούθηση των εφαρμοζομέ- 
νων μέτρων. 

18. Η δραστηριότητα στο πλαίσιο του Νομαρχιακού Προ¬ 
γράμματος αγροτικής ανάπτυξης για την υποβοήθηση της 
συνεργασίας και της ομαδικής δράσης στην από κοινού α¬ 
ντιμετώπιση των προβλημάτων των εκμεταλλεύσεων. 


19. Η συνεργασία με το γραφείο αγροτικής ανάπτυξης 
Αλμυρού και τα αρμόδια τμήματα της Ν.Α. και η συμμετο¬ 
χή σε προγράμματα ενημέρωσης για την ανάπτυξη νέων 
βιολογικών καλλιεργειών, την εφαρμογή προγραμμάτων 
αναδιάρθρωσης, την προστασία των περιοχών της υψη¬ 
λής παραγωγικότητας, την ορθολογική αξιοποίηση των 
βοσκοτόπων. 

20. Η συμμετοχή στα προγράμματα των αρμοδίων φο¬ 
ρέων της Ν.Α. και του κράτους για την ισόρροπη ανάπτυ¬ 
ξη της γεωργικής βιομηχανίας, την ενημέρωση για την τή¬ 
ρηση των περιβαλλοντικών όρων λειτουργίας. 

21. Ο εντοπισμός των προβλημάτων αγροτικής οδο¬ 
ποιίας και άλλων έργων υποδομής (υδραυλικών - εγγειο¬ 
βελτιωτικών έργων) και η υποβολή σχετικών προτάσεων 
στις αρμόδιες υπηρεσίες του Νομού καιτης Περιφέρειας. 

22. Η συμμετοχή στο σχεδιασμό και την εφαρμογή μέ¬ 
τρων ορθολογικής διαχείρισης των υδατικών πόρων της 
περιοχής. 

23. Η μέριμνα για την προστασία των αγροτικών - δασι¬ 
κών εκτάσεων της Εδαφικής Περιφέρειας του Σ.Π. 

24. Η μέριμνα για την προστασία του περιβάλλοντος σε 
θέματα διακοινοτικής σημασίας και εμβέλειας. Η τήρηση 
στοιχείων περιβαλλοντικής κατάστασης της περιοχής. Ο 
σχεδιασμός και η υλοποίηση προγραμμάτων για την προ¬ 
στασία του περιβάλλοντος. 

25. Η ανάληψη πρωτοβουλιών για την περιβαλλοντική 
ευαισθητοποίηση και ενημέρωση του πληθυσμού της Ε¬ 
δαφικής Περιφέρειας του Σ.Π. και κυρίως της νεολαίας. 

26. Η εισήγηση μέτρων πρόληψης κάθε είδους ρύπαν¬ 
σης, ο συντονισμός των ενεργειών με αντίστοιχες υπηρε¬ 
σίες των ΟΤΑ μελών του Σ.Π. και της Νομαρχιακής Αυτο¬ 
διοίκησης. 

27. Η υλοποίηση προγραμμάτων προστασίας της φύ¬ 
σης και του φυσικού - οικιστικού περιβάλλοντος. 

28. Η συνεργασία με τον ΕΟΤ και άλλους αρμόδιους φο¬ 
ρείς για την προώθηση προγραμμάτων τουριστικής αξιο¬ 
ποίησης της περιοχής. 

29. Η ενημέρωση και ο έλεγχος των ενδιαφερομένων 
φορέων και πολιτών σε θέματα βελτίωσης της ποιότητας 
των παρεχομένωντουριστικών υπηρεσιών. 

30. Η προβολή των τουριστικών πόρων της Εδαφικής 
Περιφέρειας του Σ.Π. στο εσωτερικό και το εξωτερικό. 

Άρθρο 4 

γ. Αρμοδιότητες του Γ ραφείου Τεχνικών Έργων και Υ¬ 
πηρεσιών 

Στις αρμοδιότητες του Γ ραφείου περιλαμβάνονται: η 
διατύπωση προτάσεων για κατασκευή έργων διακοινοτι- 
κής σημασίας, η εκπόνηση, ή ανάθεση εκπόνησης των με¬ 
λετών των έργων αυτών, η εν γένει διοίκηση και διαχείρι¬ 
σή τους, η κατασκευή, επίβλεψη και συντήρηση των έρ¬ 
γων αυτών, η εκτέλεση των προμηθειών αρμοδιότητας 
του Γραφείου, η τεχνική υποστήριξη των ΟΤΑ-μελών σε 
θέματα σχεδιασμού και εκτέλεσης τεχνικών έργων, συ¬ 
ντήρησης των δικτύων οδοποιίας, ύδρευσης, άρδευσης 
και ηλεκτροφωτισμού. 

Αναλυτικότερα οι αρμοδιότητες του Τμήματος, είναι: 

1. Η εκτέλεση και παρακολούθηση διακοινοτικών έργων 
τεκνικής υποδομής, κοινωνικού εξοπλισμού και πολιτιστι¬ 
κής υποδομής. 

2. Η εκτέλεση έργων αξιοποίησης των πλουτοπαραγω- 
γικών πόρων διακοινοτικής σημασίας. 

3. Η μέριμνα για τη σύνταξη προμελετών και μελετών 
έργων και προμηθειών αρμοδιότητας του γραφείου. 

4. Ο έλεγχος και η θεώρηση των συντασσομένων μελε¬ 
τών έργων και προμηθειών. 

5. Η διενέργεια των διαδικασιών για την έγκριση της με¬ 
λέτης των έργων ή προμηθειών αρμοδιότητας του γρα¬ 
φείου μέχρι και του καθορισμού του επιβλέποντος (δια¬ 
κήρυξη - δημοσίευση περίληψης διακήρυξης - δημοπρα¬ 
σία - ορισμός επιτροπής διενέργειας δημοπρασίας και 

επιτροπής εισήγησης ανάθεσης - υπογραφή σύμβασης - 
ορισμός επιβλέποντος). 

6. Η έκδοση των αναγκαίων αντιγράφων μελετών - συμ¬ 
βάσεων κ.λπ. που είναι απαραίτητα για την πληρωμή των 
δαπανών έργων και προμηθειών και η αποστολή τους στο 
Γραφείο Οικονομικής Υποστήριξης για τις περαιτέρω ε¬ 
νέργειες. 

7. Η διενέργεια των διαδικασιών παραλαβής των ερ- 
γων. 

8. Η επιμέλεια της σύνταξης, υπογραφής και έγκρισης 
της τελικής δαπάνης του έργου προς τα αρμόδια όργανα 
και η διεκπεραίωση κάθε άλλης διοικητικικής διαδικασίας 
εκκαθάρισης του έργου μέχρι της αποστολής του οικείου 
φακέλλου στο αρχείο. 

9. Η παρακολούθηση των πιστώσεων που διατίθενται 
για την εκτέλεση των έργων. 

10. Η μέριμνα για την παράδοση των απαραίτητων στοι¬ 
χείων λογιστικής παρακολούθησης των έργων. 

11. Η τήρηση του αρχείου των φακέλλων των έργων και 
προμηθειών με τη συνεργασία του επιβλέποντος κάθε έρ¬ 
γου. 

12. Η μέριμνα για τη συγκέντρωση πληροφοριών και κα¬ 
ταγγελιών για φθορές στα διακοινοτικά έργα αρμοδιότη¬ 
τας του Σ.Π. και η επιμέλεια της άμεσης επισκευής τους 
και η παροχή στοιχείων υπευθύνων και κόστους για το 
σχετικό καταλογισμό των δαπανών. 

13. Η τεχνική στήριξη των ΟΤΑ μελών του Σ.Π. σε θέμα¬ 
τα σχεδιασμού, χρηματοδότησης και εκτέλεσης τεχνικών 
έργων , συντήρησης των δικτύων οδοποιίας, ύδρευσης, 
άρδευσης, αποχέτευσης και ηλεκτροφωτισμού. 

14. Η μέριμνα για τη συντήρηση, επισκευή και καλή λει¬ 
τουργία των διακοινοτικών τμημάτων των δικτύων ύδρευ¬ 
σης, άρδευσης και οδοποιίας αρμοδιότητας του Σ.Π. 

15. Η μέριμνα για τη συντήρηση των αυτοκινήτων, μη¬ 
χανημάτων και λοιπού εξοπλισμού των υπηρεσιών του 
Σ.Π. και των ΟΤΑ μελών του. 

16. Η επιμέλεια του καθαρισμού της επαρχιακής οδο¬ 
ποιίας. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ - ΔΙΑΡΘΡΩΣΗ ΘΕΣΕΩΝ 
ΚΕΦΑΛΑΙΟ Α' 

Κατηγορίες και Κλάδοι Προσωπικού 
Άρθρο 5 

Διάκριση θέσεων κατά κατηγορίες 

Το μόνιμο προσωπικό του Συμβουλίου Περιοχής υπά¬ 
γεται στις διατάξεις του πρώτου μέρους του Ν. 1188/81 
«περί κυρώσεως του κώδικος περί καταστάσεως προσω¬ 
πικού οργανισμών τοπικής αυτοδιοίκησης» όπως ισχύει 
τροποποιούμενος και συμπληρούμενος. 

Οι θέσεις των μονίμων υπαλλήλων του Σ.Π. διακρίνονται 
σε κατηγορίες ως εξής : 

Α. Πανεπιστημιακής Εκπαίδευσης (ΠΕ) 

Β. Τεχνολογικής Εκπαίδευσης (ΤΕ) 

Γ. Δευτεροβάθμιας Εκπαίδευσης (ΔΕ) 

Δ. Υποχρεωτικής Εκπαίδευσης (ΥΕ) 

Άρθρο 6 

Εισαγωγικός και Καταληκτικός Βαθμός 

1. Εισαγωγικός βαθμός των υπαλλήλωντων κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης είναι ο βαθμός Δ' και καταληκτικός ο βαθμός Ά. 

2. Εισαγωγικός βαθμός των υπαλλήλων των κλάδων υ¬ 
ποχρεωτικής εκπαίδευσης είναι ο βαθμός Ε' και καταλη¬ 
κτικός ο βαθμός Β'. 

3. Για τους αποφοίτους της Εθνικής Σχολής Δημόσιας 
Διοίκησης εισαγωγικός βαθμός είναι ο Β". 


ΚΕΦΑΛΑΙΟ Β' 

Αριθμός Θέσεων κατά κλάδους και προσόντα διορισμού 

Άρθρο 7 

1. Κλάδος ΠΕ 1 Διοικητικού 

Ο Κλάδος ΠΕ 1 Διοικητικού περιλαμβάνει μία (1) θέση. 

2. Κλάδος ΠΕ 3 Πολιτικών Μηχανικών 

Ο Κλάδος ΠΕ 3 Πολιτικών Μηχανικών περιλαμβάνει μία 
(1) θέση. 

3. Κλάδος ΠΕ 9 Γεωπόνων 

Ο Κλάδος ΠΕ 9 Γ εωπόνων περιλαμβάνει μία (1) θέση. 

4. Κλάδος ΠΕ 5 Μηχανολόγων - Ηλεκτρολόγων Μηχανι¬ 
κών 

Ο Κλάδος ΠΕ 5 Μηχανολόγων - Ηλεκτρολόγων, Μηχα¬ 
νικών περιλαμβάνει μία (1) θέση 

5. Κλάδος ΤΕ 19 Πληροφορικής 

Ο Κλάδος ΤΕ 19 Πληροφορικής περιλαμβάνει μία (1) θέ¬ 
ση. 

6. Κλάδος ΤΕ 13 Τεχνολογίας Γεωπονίας 

Ο Κλάδος ΤΕ 13 Τεχνολογίας Γεωπονίας περιλαμβάνει 
μία (1) θέση. 

7. Κλάδος ΤΕ 17 Διοικητικών - Λογιστών 

Ο Κλάδος ΤΕ 17 Διοικητικών - Λογιστών περιλαμβάνει 
μία (1) θέση. 

8. Κλάδος ΔΕ 1 Διοικητικών 

Ο Κλάδος ΔΕ 1 Διοικητικών περιλαμβάνει μία (1) θέση. 

9. Κλάδος ΔΕ 38 Προσωπικού Η/Υ 

Ο Κλάδος ΔΕ 38 Προσωπικού Η/Υ περιλαμβάνει μία (1) 
θέση. 

10. Κλάδος ΔΕ 11 Γεωργοτεχνιτών 

Ο Κλάδος ΔΕ 11 Γεωργοτεχνιτών περιλαμβάνει μία (1) 
θέση. 

11. Κλάδος ΔΕ 26 Μηχανοτεχνιτών Αυτοκινήτων (Οδη¬ 
γός) 

Ο Κλάδος ΔΕ 26 Μηχανοτεχνιτών Αυτοκινήτων (Οδη¬ 
γός) περιλαμβάνει μία (1) θέση. 

12. Κλάδος ΔΕ 6 Σχεδιαστών 

Ο Κλάδος ΔΕ 6 Σχεδιαστών περιλαμβάνει μία (1) θέση. 

13. Κλάδος ΔΕ 28 Χειριστών Μηχανημάτων Έργων 

Ο Κλάδος ΔΕ 28 Χειριστών Μηχανημάτων Έργων περι¬ 
λαμβάνει μία (1) θέση. 

14. Κλάδος ΔΕ 30 Τεχνιτών (Υδραυλικός) 

Ο Κλάδος ΔΕ 30 Τεχνιτών (Υδραυλικός) περιλαμβάνει 
μία (1) θέση. 

15. Κλάδος ΔΕ 15 Εισπρακτόρων 

Ο Κλάδος ΔΕ 15 Εισπρακτόρων περιλαμβάνει μία (1) θέ¬ 
ση. 

16. Κλάδος ΔΕ 14 Ελεγκτών Εσόδων - Εξόδων ΟΤΑ 

Ο Κλάδος ΔΕ 14 Ελεγκτών Εσόδων - Εξόδων ΟΤΑ περι¬ 
λαμβάνει μία (1) θέση. 

17. Κλάδος ΥΕ 16 Προσωπικού Καθαριότητας 

Ο Κλάδος ΥΕ 16 Προσωπικού Καθαριότητας περιλαμ¬ 
βάνει μία (1) θέση. 

Άρθρο 8 

Η κατανομή των θέσεων κατά υπηρεσιακή μονάδα γίνε¬ 
ται με απόφαση του Προέδρου του Σ.Π. 

Άρθρο 9 

Προσόντα διορισμού για όλους τους παραπάνω κλά¬ 
δους είναι τα οριζόμενα στο Π. Δ. 37α/87 και 22/90 όπως 
κάθε φορά ισχύουν. 

ΚΕΦΑΛΑΙΟ Δ' 

Προϊστάμενοι Οργανικών Μονάδων 
Καθήκοντα Προϊσταμένων 
Καθήκοντα Προσωπικού 

Άρθρο 10 

Προϊστάμενος οργανικών μονάδων 

Στο Τμήμα της Υπηρεσίας του Σ.Π. της 8ης Εδαφικής 
Περιφέρειας Ν. Μαγνησίας τοποθετείται προϊστάμενος 

υπάλληλος των κλάδων ΠΕ, ΤΕ, ως ακολούθως: 

ΠΕΙ Διοικητικού ή ΠΕ3 Πολιτικών Μηχανικών ή ΠΕ5 Μη¬ 
χανολόγων Ηλεκτρολόγων Μηχανικών ή ΠΕ9 Γεωπόνων 
και ελλείψει αυτών από τον κλάδο ΤΕ19 Πληροφορικής ή 
ΤΕ 17 Διοικητικών - Λογιστών ή ΤΕ 13 Τεχνολογίας Γεωπο- 
νίας. 

Άρθρο 11 

Καθήκοντα προϊσταμένου 

1. Τα καθήκοντα του Προϊσταμένου του Τμήματος της 
Υπηρεσίας του Συμβουλίου Περιοχής είναι τα εξής: 

α) Προΐσταταιτων Γραφείων που υπάγονται στην αρμο- 
διότητάτου. 

β) Παρακολουθεί, εποπτεύει και ελέγχει την παρου¬ 
σία, την πειθαρχία, την υπηρεσιακή απόδοση και επίδο¬ 
ση των υπαλλήλων, την τήρηση των Νόμων, Διαταγμά¬ 
των, αποφάσεων κ.λπ., που αφορούντο Σ.Π. και τους κα¬ 
θοδηγεί κατά την εκτέλεση των υπηρεσιακών τους 
καθηκόντων. 

γ) Κατανέμει την εργασία στους υπαλλήλους του Τμή¬ 
ματος ανάλογα με τις συνολικές ανάγκες των Γ ραφείων. 

δ) Μπορεί να απασχολεί οποιονδήποτε από το προσω¬ 
πικό της Υπηρεσίας του για την εκτέλεση κάθε άλλης ερ¬ 
γασίας ανάλογα με τις ανάγκες που παρουσιάζονται σε 
κάθε Γ ραφείο. 

ε) Ενημερώνεται για όλη την εισερχόμενη και εξερχό- 
μενη αλληλογραφία που αφορά το Τμήμα, χαρακτηρίζει 
και κατανέμει αυτή σύμφωνα με τις αρμοδιότητες των 
Γ ραφείων και δίνει τις αναγκαίες οδηγίες στους υπαλλή¬ 
λους για τις ενέργειες που πρέπει να γίνουν. 

στ) Υπογράφει τις αποφάσεις ύστερα από εξουσιοδό¬ 
τηση του Προέδρου και τα υπηρεσιακά έγγραφα. 

ζ) Θεωρεί με τη μονογραφή του και υποβάλλει όλα τα 
έγγραφα που συντάσσονται από τα Γ ραφεία της για έ¬ 
γκριση και υπογραφή, από τον Πρόεδρο ή το νόμιμο ανα¬ 
πληρωτή του, καθιστάμενος έτσι συνυπεύθυνος για τη 
νομιμότητα της ενέργειας. 

η) Θεωρεί τη βεβαίωση της εργασίας του προσωπικού 
που υπηρετεί στο Τμήμα. 

θ) Εισηγείται τα θέματα της αρμοδιότητάς του στον 
Προέδρο, υπογράφοντας τις σχετικές εισηγήσεις. 

ι) Παρίσταται εφόσον οι υπηρεσιακές ανάγκες το απαι¬ 
τούν στις συνεδριάσεις των συλλογικών οργάνων του 
Σ.Π. και αναπτύσσει τις απόψεις του πάνω στα διάφορα υ¬ 
πηρεσιακά θέματα. 

ια) Συντάσσει τις ετήσιες εκθέσεις αξιολόγησης των υ- 
πηρετούντων υπαλλήλων. 

ιβ) Εφαρμόζει πειθαρχικό έλεγχο στο προσωπικό του 
Σ.Π. και συντάσσει υπομνήματα σε ένδικα μέσα αυτού ε¬ 
νώπιον του Συμβουλίου Επικράτειας και των Διοικητικών 
Δικαστηρίων. 

ιγ) Δέχεται τους πολίτες και παρέχει σ’ αυτούς όσες 
πληροφορίες ε πιτρέπεται από τις κείμενες διατάξεις και 
είναι υποχρεωμένος να βρίσκεται στη θέση του κατά τις 
ώρες υποδοχής του κοινού, για την επίλυση των τυχόν, 
μεταξύ αυτών και των υπηρεσιών του Τμήματος, διαφο¬ 
ρών. 

ιδ) Ενημερώνει και υποβοηθά το έργο των υπαλλήλων 
των ΟΤΑ σε θέματα αρμοδιότητάς του. 

Άρθρο 12 

Καθήκοντα Προσωπικού 

1. Τα καθήκοντα του προσωπικού του Συμβουλίου Πε- 
ριοχής είναι τα εξής: 

α) Στα πλαίσια των αρμοδιοτήτων των υπηρεσιών που 
είναι τοποθετημένοι οι υπάλληλοιι ανεξάρτητα από την 
εργασιακή τους σχέση, εκτελούν την εργασία που τους έ¬ 
χει ανατεθεί με προσοχή, επιμέλεια και ευσυνειδησία, κά¬ 
τω από τις οδηγίες και κατευθύνσεις των προϊσταμένων 


τους, σύμφωνα με την κείμενη νομοθεσία και με αρμονική 
- συναδελφική συνεργασία μεταξύ τους. 

β) Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λ.π. είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε α¬ 
μέλεια ή κακή χρήση. 

γ) Οι συντάκτες των εγγράφων, αποφάσεων, μελετών 
και αλληλογραφίας τα μονογράφουν και είναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα ατην Υπηρεσία 
βιβλία, φακέλλους και αλλα παραστατικά. 

δ) Αναφέρουν στον προϊστάμενό τους γραπτά ή προ¬ 
φορικά για τις υποθέσεις που εκκρεμούν και δεν μπορούν 
να επιλυθούν άμεσα ή εντός των προθεσμιών που έχουν 
ταχθεί. 

ε) Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

ΜΕΡΟΣ ΤΡΙΤΟ 

ΤΕΛΙΚΕΣ ΔΙΑΤΑΞΕΙΣ 

Άρθρο 13 

Το Συμβούλιο Περιοχής ασκεί κάθε άλλη σχετική αρμο¬ 
διότητα που ήθελε ανατεθεί από τους ΟΤΑ μέλη του Σ.Π. 
από τη Νομαρχιακή Αυτοδιοίκηση, Δημόσιους Φορείς και 
ΝΠΔΔ. 

Άρθρο 14 

Για την κατάταξη υπηρετούντων υπαλλήλων, τις ημέ¬ 
ρες και ώρες εργασίας, την υπερωριακή απασχόληση 
των εργαζομένων, τις μετακινήσεις - αποσπάσεις - με¬ 
τατάξεις, τα πειθαρχικά παραπτώματα κ.α. εφαρμόζο- 
νταιο Ν. 1118/81, ο Ν. 2190/94 (άρθρο 38), ο Ν. 2307/95 
(άρθρο 8), ο Ν. 2344/95 (άρθρο 19) όπως ισχύουν κάθε 
φορά. 

Άρθρο 15 

Στο επίπεδο του Τμήματος και μη αυτοτελών Γ ραφεί¬ 
ων, ο συντονισμός και η συνεργασία των υπαλλήλων του 
Σ.Π. εξασφαλίζεται και με τακτικές ή έκτακτες συντονι¬ 
στικές συσκέψεις και ομάδες εργασίας με αντικείμενο 
την αλληλοενημέρωση, την επισήμανση και αντιμετώπι¬ 
ση προβλημάτων και την συνεργασία των υπαλλήλων σε 
αντικείμενα που απαιτούν διαφορετικές ειδικότητες. Το 
προσωπικό του Σ.Π. συνέρχεται επίσης σε τακτές ή έ¬ 
κτακτες ολομέλειες, με πρόσκληση του Προϊσταμένου 
Διεύθυνσης, με αντικείμενο συζήτησης την ενημέρωση 
για την πορεία του συνολικού προγραμματισμού και έρ¬ 
γου του Σ.Π. και την άμεση αντιμετώπιση προβλημάτων. 
Την ευθύνη για τον συντονισμό και τη συνεργασία μετα¬ 
ξύ Γ ραφείων και τη συνεργασία μεταξύ των υπαλλήλων 
και οργάνων του Σ.Π. έχει ο Προϊστάμενος Τμήματος 
του Σ.Π. 

Άρθρο 16 

Η ισχύς του παρόντος Οργανισμού Εσωτερικής Υπηρε¬ 
σίας του Συμβουλίου Περιοχής της 8ης Εδαφικής Περι¬ 
φέρειας του Νομού Μαγνησίας αρχίζει από τη δημοσίευ¬ 
σή του στην Εφημερίδα της Κυβέρνησης. 

Ακροτελεύτιο Άρθρο 

Η απόφαση αυτή επιβαρύνει τον προϋπολογισμό του 
Συμβουλίου Περιοχής με ποσό που δεν μπορεί να προσ¬ 
διοριστεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Βόλος, 24 Ιουλίου 1996 
Ο Αναπλ. Περιφ. Δ/ντή 
ΑΘΑΝ. ΓΚΑΡΑΓΚΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην απόφαση αρ. Φ. 46575/10618 Πολιτογράφηση Α- 
λογενούς Αλλοδαπού που δημοσιεύτηκε στο ΦΕΚ 
699/19.8.96 τ.Β' επιφέρονται οι πιο κάτω διορθώσεις: 


α) Στη σελίδα 7431, στήλη 2η και στίχο 1 ο από το λαν¬ 
θασμένο: «.-ΚΟΥΝΑΡ...» στο σωστό: «...-ΚΟΥΜΑΡ...». 

β) Στην ίδια σελίδα, στήλη 2η και στίχο 3ο από το λαν¬ 
θασμένο «Αθήνα, 31 Ιουλίου 1966» στο σωστό: «Αθήνα, 31 
Ιουλίου 1996». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



